คาดดัชนีเช้าโมเมนตัมตลาดฯบวกต่อ
นักวิเคราะห์ฯคาดตลาดหุ้นไทยเช้านี้ยังมีโมเมนตัมเชิงบวก จากแรงซื้อของนักลงทุนต่างชาติที่น่าจะเข้ามาต่อจากเมื่อวาน
31 มี.ค. 2554

นักวิเคราะห์ฯคาดตลาดหุ้นไทยเช้านี้ยังมีโมเมนตัมเชิงบวก จากแรงซื้อของนักลงทุนต่างชาติที่น่าจะเข้ามาต่อจากเมื่อวาน
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้ยังคงมีโมเมนตัมเชิงบวก จากแรงซื้อของนักลงทุนต่างชาติที่คาดว่าจะยังคงมีเข้ามาต่อเนื่องจากเมื่อวาน โดยดัชนีฯมีโอกาสทะลุแนวต้านที่ 1,050 จุด และลุ้นทดสอบ High เดิม เมื่อช่วงเดือนม.ค.ที่ระดับ 1,056 จุด
อย่างไรก็ตาม สิ่งที่ต้องระวังคือแรงขายทำกำไรของนักลงทุนรายย่อย หรือนักลงทุนอื่นๆที่ไม่ใช่นักลงทุนต่างชาติ ที่อาจจะมีออกมาเมื่อดัชนีฯเข้าใกล้ 1,056 จุด ส่วนตลาดหุ้นอื่นในภูมิภาคเช้านี้เคลื่อนไหวบวก-ลบเพียงเล็กน้อย  พร้อมให้แนวรับ 1,048 และ 1,045 จุด แนวต้าน 1,054 และ 1,056
"วันนี้ดัชนีฯยังคงได้รับอานิสงส์เชิงบวกจากแรงซื้อของต่างชาติเมื่อวานนี้ จะมีโอกาสลุ้นทดสอบ High เดิมที่ 1,056 จุด แต่อาจจะมีความผันผวน เมื่อเข้าใกล้ 1,056 จุด หลังนักลงทุนรายย่อย อาจจะใช้โอกาสนี้ขายทำกำไรระยะสั้นออกมา"นายปริญทร์ กล่าว